b'\n_START_ARTICLE_\nNvu\n_START_PARAGRAPH_\nNvu je odprtokoden ra\xc4\x8dunalni\xc5\xa1ki program namenjen izdelavi spletnih strani. Razvili so ga pri Mozilla Foundation kot alternativo pla\xc4\x8dljivim programom, kot je Adobe Dreamweaver, in je naslednik Composerja, aplikacije iz programske zbirke Mozilla._NEWLINE_Gre za WYSIWYG urejevalnik, ki kreira kodo skladno s standardi organizacije W3C (privzeto HTML 4.01). Z njim je mo\xc5\xbeno urejati tudi CSS in PHP kodo._NEWLINE_Nvu trenutno ni v razvoju. Fundacija Mozilla je leta 2006 oznanila razvoj naslednika, ki bo napisan povsem na novo, do takrat pa odprtokodna skupnost razvija in vzdr\xc5\xbeuje program KompoZer, ki temelji na izvorni kodi Nvu.'